hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy nb hy es es tr en en hy hy hy hy hy hy hy hy hy hy hy hy hy hy hy hy hy hy en hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Երեկ գիշեր խորհրդարանի բակում վարչապետ Նիկոլ Փաշինյանի հայտարարած ինքնահրաժարականի ծրագիրը որպես դեկտեմբերին արտահերթ ընտրությունների հասնելու ճանապարհ, միանշանակ չի ընդունվել թե որոշ քաղաքագետների, թե սոցցանցերի որոշ օգտատերերի կողմից:
Վարչապետ Նիկոլ Փաշինյանի խորհրդարական Նիկոլայ Բաղդասարյանը Forrigts.am-ին այդ մտահոգության առթիվ ասաց, որ իրենք քննարկել են հնարավոր բոլոր սցենարները և ընտրվել է արտահերթ ընտրություններ իրականացնելու ամենարագ սցենարը:
Ըտս Փաշինյանի խորհրդականի՝ Սահմանադրական հանրաքվեի միջոցով  Սահմանադրությունը փոխելու դեպքում էլի հետո կանգնելու էինք խնդրի առաջ՝ արդյոք պատգամավորները կգնայի՞ն ինքնալուծարման, թե՞ ոչ:
«Վարչապետին տրվելու էր մեկ տարի, որից հետո ԱԺ-ն իրավունք էր ստանում իրեն հետ կանչելու ու իրեն ցանկալի վարչապետին նշանակելու: Այդպիսով՝ գնդակը հայտնվելու է ներկա ԱԺ-ի դաշտում, ինչը մեծ ռիսկեր է պարունակում»,-մանրամասնեց Բաղդասարյանը:
Մյուս՝ առավել պակաս ռիսկային ճանապարհը, ըստ վարչապետի խորհրդականի, համաժողովրդական քվերակությունն է՝ պլեբիսցիտը, որը արտասահմանադրական գործընթաց է և կարող է խնդիր առաջացնել լեգիտիմության հետ: «Դրա արդյունքում հասարակության կարծիքի հիման վրա կատարվում են որոշակի քաղաքական պրոցեսներ: Պլեբիսցիտի դեպքում գործընթացի ռիսկը մեծ չէ, ԱԺ-ն լուծարվում է ժողովրդի որոշմամբ, համաժողովրդական քվերակությամբ, բայց այստեղ լեգիտիմության խնդիր կա, քանի որ արտասահմանադրական գործընթաց է և միջազգային հանրության հետ հնարավոր է խնդիր լինի»,-նշեց խորհրդականը:
Նրա խոսքով՝ ամենաիդելական տարաբերակը կլիներ ԱԺ 2/3-ի որոշմամբ սահմանադրական փոփոխությունն ու ինքնալուծարումը, ինչի ճանապարհը խորհրդարանական մեծամասնությունը փակեց՝ ընդունելով երեկվա փոփոխությունը ԱԺ կանոնակարգ օրենքում: Նշենք, որ դրանով վերացվում է  համաժողովրդական ճնշման միջոցով ԱԺ-ն ցրելու հնարավորությունը և անգամ ԱԺ նիստերի տապալման դեպքում խորհրդարանը չի լուծարվում, ինչպես նախատեսված էր մինչ օրենքի ընդունումը:
Նիկոլայ Բաղադասարյանը կարծում է, որ նախագահ Արմեն Սարգսյանը չի ստորագրի օրենքը՝ իրավիճակը չսրելու համար, և եթե դիմի Սահմանադրական դատարան, դա երկար պրոցես կլինի ու այդ ընթացքում հնարավոր է հասնել ներկա խորհրդարանի լուծարման Փաշինյանի մատնանշած տարբերակով:
«Ամեն ճանապարհ իր վտանգն ունի: Էնպես չի, որ Փաշինյանի հրաժարականից հետո իրենք կարող են իրենց վարչապետի թեկնածուին ընտրել: Դա կախված է ժողովրդի կամքից: Եթե ժողովուրդը չուզենա, որ իրենք բացի Փաշինյանից այլ անձի ընտրեն, իրենք չեն կարող դա անել: Եթե ժողովուրդը երեկվա պես հավաքվեց, իրենք ոչ մեկի չեն կարող ընտրել»,-ասաց Բաղդասարյանը՝ հավելելով. «Ռիսկեր կան բոլոր տարբերակներում, եթե ժողովուրդը չկանգնի վարչապետի կողքին: Եթե ժողովուրդը կանգնեց վարչապետի կողքին, ոչ մի տեղում էլ ռիսկ չկա»:
Քաղաքագետ Ստյոպա Սաֆարյանը Forrights.am-ի հետ զրույցում մատնանշեց, որ ԱԺ  երեք քաղաքական ուժերը՝ ՀՀԿ-ն, ԲՀԿ-ն ու ՀՅԴ-ն հստակ ասում են, որ համաձայն չեն դեկտեմբերին գնալ արտահերթ ընտրությունների: «Եթե չասենք՝ ընդհանրապես դեմ են արտահերթ ընտրություններին: Իհարկե կան ռիսկեր, բայց քաղաքական դաշտում այսօր չկան կուսակցություններ, որոնք բան են որոշում: Կա ժողովուրդ և Նիկոլ Փաշինյան»,-ասաց քաղաքագետը:
Հակահեղափոխությունը, ըստ Սաֆարյանի, Փաշինյանի հրաժարականով շանս չի ստանում: «Հակահեղափոխությունը կարող էր շանս ստանալ, եթե ունենար ժողովուրդ, իսկ նրանք ժողովուրդ չունեն: Նրանք ուղղակի չեն համարձակվի ու նրանց հետևից որևէ մեկը դուրս չի գա փողոց: Ինչպես՞ են հեղափոխություն անելու»,-հարց ուղղեց քաղաքագետը:
Ըստ նրա՝ հակահեղափխությունը պետք է հեղաշրջման գնա, որ կարողանա իշախանությունը վերցնել: «Ընդհանրապես չի կարելի որևէ բան բացառել, բայց այդ դեպքում իրենք անգամ ընտանիքներով Հայաստանում մնալու խնդիր կունենան»,-եզրափակեց Սաֆարյանը:
ՊՆ և ՆԳ նախկին փոխնախարար Անդրանիկ Քոչարյանը Forrights.am-ին ասաց, որ ՀՀԿ-ն, ԲՀԿ-ն ու ՀՅԴ-ն ԱԺ կանոնակարգ օրենքի երեկվա փոփոխությամբ վաբանկ են գնացել և դա նախապես մշակված ծրագիր է եղել: «Սա հո մի օրում չեղավ: Դա երեկ չէր պատրաստվել, բավական ժամանակ երևի մտածել էին, որ հնարավորինս հետաձգեն արտահերթ ընտրությունները»,-ասաց Քոչարյանը՝ հավելելով, որ Նիկոլ Փաշինյանն առաջարկել է Սահմանադրական այն ճանապարհը, որով պետք է իրականացնի արտահերթ ընտրությունների խնդիրը:
Ըստ նրա՝ իհարկե ռիսկեր կան, բայց ժողովրդի աջակցության պարագայում կարելի է այդ ռիսկերը բալանսավորել: «Եթե ՀՀԿ-ն, ՀՅԴ-ն ու ԲՀԿ-ն արել են այս քայլը, կարող են նաև վարչապետի իրենց թեկնածուին ներկայացնեն, քվեարկել, բայց դա ոչ մի տեղ չի տանի: Մեր երկիրը կգցի ցնցումների մեջ, որը լի է վտանգներով: Ես կարծում եմ՝ իրենք երկար կմտածեն ու այդ արկածախնդիր քայլից կհրաժարվեն և կգնանք արտահերթ ընտրությունների»,-կանխատեսեց Քոչարյանը:
Անդրանիկ Քոչարյանը կարծում է, որ ուզում է Սերժ Սարգսյանը կամ Քոչարյանը ղեկավարեն հակահեղափոխությունը, շանս չունեն իրենց ծրագիրը իրականացնել: «Կարծում եմ՝ հաղթելու է ժողովուրդը, որովհետև ժողովրդի կամքը անշրջելի է այս պահին և դրա դեմ որևէ գործողություն դիտվելու է արկածախնդրություն: Պետք է պատրաստվեն արտահերթ ընտրությունների»,-նշեց Քոչարյանը:
Նշենք, որ ՀՀԿ, ՀՅԴ և ԲՀԿ ներկայացուցիչները այսօր էլ հայտարարում են, որ դեմ են դեկտեմբերին խորհրդարանկան ընտրություններ անցկացնելուն ու պնդում են, որ դրանք պետք է անցկացվեն մայիսին:
Նախորդ նյութըՊավլիկ Մանուկյանը և Արմեն Բիլյանն անժամկետ հացադուլ հայտարարեցին
Հաջորդ նյութըԿառավարությունն ընդունեց համաներում հայտարարելու մասին որոշման նախագիծը
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.